Նախագահը հայտարարել է, թե կառույցն իր տեսքով ու որակով լավագույն պատասխանն է այն քննադատություններին, որ հնչում էին, երբ օդանավակայանը մի քանի տարի առաջ 30 տարով հավատարմագրային կառավարման էր հանձնվում արգենտինահայ գործարար Էդուարդո Էռնեկյանին: Կառավարման ժամանակաշրջանի համար նախատեսված 220 միլիոն դոլար ներդրումից 97 միլիոնն արդեն կատարվել է: Ռոբերտ Քոչարյանը նաեւ հույս է հայտնել, որ շատ շուտով կսկսվի օդանավակայանի շինարարության երկրորդ փուլը, որով նախատեսվում է կառուցել մեկնման նոր սրահը, այդպիսով ամբողջացնելով նոր օդանավակայանը: